Езоп
Паун и жерав

Превод от старогръцки: Тодор Сарафов, 1967

chitanka.info

Паунът се присмивал на жерава, като подигравал цвета му, казвайки:

— Докато аз съм облечен със злато и пурпур, ти нищо красиво не носиш на крилете си.

А жеравът отговорил:

— Но аз пък извисявам гласа си съвсем близо до звездите и летя в небесните висини. А ти — също като петела, вървиш по земята заедно с кокошките.

По-добре е човек да бъде известен, макар и под скромна дреха, отколкото да живее безславно, пък да е горд с богатствата си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.